CELEX: C2005/193/49
Language: el
Date: 2005-08-06 00:00:00
Title: Υπόθεση T-192/05: Προσφυγή-αγωγή του Franky Callewaert κ.λπ. κατά της Επιτροπής των Ευρωπαϊκών Κοινοτήτων που ασκήθηκε στις 4 Μαΐου 2005

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/29
            
         Προσφυγή-αγωγή του Franky Callewaert κ.λπ. κατά της Επιτροπής των Ευρωπαϊκών Κοινοτήτων που ασκήθηκε στις 4 Μαΐου 2005
   (Υπόθεση T-192/05)
   (2005/C 193/49)
   Γλώσσα διαδικασίας: η γαλλική
   Ο Franky Callewaert, κάτοικος Roeselare (Βέλγιο) και άλλοι, εκπροσωπούμενοι από τους Georges Vandersanden και Laure Levi, δικηγόρους, άσκησαν στις 4 Μαΐου 2005 ενώπιον του Πρωτοδικείου των Ευρωπαϊκών Κοινοτήτων προσφυγή-αγωγή κατά της Επιτροπής των Ευρωπαϊκών Κοινοτήτων.
   Οι προσφεύγοντες-ενάγοντες ζητούν από το Πρωτοδικείο:
   
               —
            
            
               να ακυρώσει την κατά βαθμό κατάταξη που τους χορηγήθηκε με τις οικείες αποφάσεις περί προσλήψεως στο μέτρο που αυτή στηρίχθηκε στο άρθρο 12, παράγραφος 3, του παραρτήματος XIII του νέου Κανονισμού Υπηρεσιακής Καταστάσεως·
            
         
               —
            
            
               να αποκαταστήσει την επαγγελματική εξέλιξή τους (περιλαμβανομένης της αξιοποιήσεως της πείρας τους στον κατά τα άνω τροποιηθέντα βαθμό, των δικαιωμάτων τους για προαγωγή και συνταξιοδότηση), με αφετηρία τον βαθμό στον οποίο έπρεπε να διοριστούν βάσει της προκηρύξεως διαγωνισμού κατόπιν του οποίου περιελήφθησαν στον πίνακα μελλοντικών προσλήψεων, είτε στον βαθμό που μνημονεύει η εν λόγω προκήρυξη διαγωνισμού είτε στον αντίστοιχο βαθμό σύμφωνα με την κατάταξη του νέου Κανονισμού Υπηρεσιακής Καταστάσεως (και στο κατάλληλο κλιμάκιο σύμφωνα με τους κανόνες που ίσχυαν πριν από την 1η Μαΐου 2004), από της εκδόσεως της αποφάσεως περί διορισμού τους·
            
         
               —
            
            
               να επιδικάσει στους προσφεύγοντες τόκους υπερημερίας με το επιτόκιο που καθορίζει η Ευρωπαϊκή Κεντρική Τράπεζα για τις κύριες πράξεις αναχρηματοδότησης που ίσχυε κατά την οικεία περίοδο, αυξημένο κατά δύο μονάδες, επί του συνόλου των ποσών που αντιστοιχούν στη διαφορά μεταξύ των αποδοχών που αντιστοιχούν στην κατάταξη που καθορίζει η οικεία απόφαση προσλήψεως και των αποδοχών τους στον βαθμό στον οποίο έπρεπε να καταταχθούν, μέχρι την ημερομηνία εκδόσεως της αποφάσεως για την ορθή κατάταξή τους σε βαθμό·
            
         
               —
            
            
               να καταδικάσει την Επιτροπή στο σύνολο των δικαστικών εξόδων.
            
         Ισχυρισμοί και κύρια επιχειρήματα
   Οι ισχυρισμοί και τα κύρια επιχειρήματα είναι πανομοιότυπα με τα προβαλλόμενα στην υπόθεση T-58/05 και παρόμοια με τα προβαλλόμενα στις υποθέσεις T-130/05, T-160/05, T-162/05, T-164/05, T-170/05 και T-183/05.